CELEX: 32007R0491
Language: mt
Date: 2007-05-03 00:00:00
Title: Regolament tal-Kummissjoni (KE) Nru 491/2007 tat- 3 ta’ Mejju 2007 li jistabbilixxi regoli dettaljati għall-implimentazzjoni tar-Regolament tal-Kunsill (KE) Nru 1947/2005 dwar il-komunikazzjoni tad- data dwar iż-żrieragħ

4.5.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L 116/3
            
         REGOLAMENT TAL-KUMMISSJONI (KE) Nru 491/2007
   tat-3 ta’ Mejju 2007
   li jistabbilixxi regoli dettaljati għall-implimentazzjoni tar-Regolament tal-Kunsill (KE) Nru 1947/2005 dwar il-komunikazzjoni tad-data dwar iż-żrieragħ
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament tal-Kunsill (KE) Nru 1947/2005 tat-23 ta’ Novembru 2005 dwar l-organizzazzjoni komuni tas-suq fiż-żrieragħ u li jħassar ir-Regolamenti (KEE) Nru 2358/71 u (KEE) Nru 1674/72 (1), u partikolarment l-Artikolu 11 tiegħu,
   Billi:
   
               (1)
            
            
               L-Artikolu 1 tar-Regolament tal-Kummissjoni (KE) Nru 2081/2004 tas-6 ta’ Diċembru 2004 li jistabbilixxi r-regoli għall-komunikazzjoni ta’ l-informazzjoni neċessarja għall-implimentazzjoni tar-Regolament tal-Kunsill (KEE) Nru 2358/71 dwar l-organizzazzjoni komuni tas-suq fiż-żrieragħ (2), jirreferi għal speċijiet u gruppi ta’ varjetajiet elenkati fl-Anness tar-Regolament tal-Kunsill (KEE) Nru 2358/71. Dawn issa huma inklużi fl-Anness XI tar-Regolament tal-Kunsill (KE) Nru 1782/2003 tad-29 ta’ Settembru 2003 li jistabbilixxi r-regoli komuni għall-iskemi ta’ appoġġ dirett skond il-politika agrikola komuni u jistabbilixxi ċerti skemi ta’ appoġġ għall-bdiewa (3).
            
         
               (2)
            
            
               Fid-dawl tar-riforma tas-settur taż-żrieragħ huwa xieraq li l-komunikazzjoni ta’ l-informazzjoni neċessarja għall-implimentazzjoni tar-Regolament (KE) Nru 1947/2005 tkun riveduta. Għal finijiet ta’ ċarezza, ir-Regolament (KE) Nru 2081/2004 għandu jitħassar u jiġi ssostitwit minn Regolament ġdid.
            
         
               (3)
            
            
               Il-miżuri li għalihom jipprovdi dan ir-Regolament huma bi qbil ma’ l-opinjoni tal-Kumitat għall-Ġestjoni taż-Żrieragħ,
            
         ADOTTAT DAN IR-REGOLAMENT:
   Artikolu 1
   Għal kull speċi u grupp ta’ varjetajiet elenkati fl-Anness XI tar-Regolament (KE) Nru 1782/2003, l-Istati Membri għandhom jikkomunikaw lill-Kummissjoni permezz ta’ trażmissjoni elettronika, l-informazzjoni elenkata fl-Anness ta’ dan ir-Regolament mid-dati speċifikati fih.
   Artikolu 2
   Ir-Regolament (KE) Nru 2081/2004 huwa mħassar.
   Artikolu 3
   Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu fil-Ġurnal Uffiċjali ta’ l-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, 3 ta’ Mejju 2007.
      
         
            Għall-Kummissjoni
         
         Mariann FISCHER BOEL
         
            Membru tal-Kummissjoni
         
      
   
   
      (1)  ĠU L 312, 29.11.2005, p. 3.
   
      (2)  ĠU L 360, 7.12.2004, p. 6.
   
      (3)  ĠU L 246, 5.11.1971, p. 1. Ir-Regolament kif emendat l-aħħar bir-Regolament (KE) Nru 1782/2003 (ĠU L 270, 21.10.2003, p. 1).
   
      ANNESS
      Id-data li trid tiġi kkommunikata mill-Istati Membri skond l-Artikolu 1:
      
                  Nru
               
               
                  In-natura ta' l-informazzjoni
                  (skond l-ispeċi u l-grupp tal-varjetà)
               
               
                  Id-data li fiha għandha tiġi provduta l-informazzjoni
               
            
                  Is-sena tal-ħsad
               
               
                  Is-sena kalendarja wara l-ħsad
               
            
                  1
               
               
                  It-total taż-żona aċċettata għaċ-ċertifikazzjoni (f'ettari)
               
               
                  Il-15 ta’ Novembru
               
               
                   
               
            
                  2
               
               
                  L-istima tal-ħsad (f'tunnellati) (1)
                      (2)
                  
               
               
                  Il-15 ta’ Novembru
               
               
                   
               
            
                  3
               
               
                  It-total tal-kwantitajiet maħsuda (f'tunnellati) (3)
                  
               
               
                   
               
               
                  L-1 ta' Ottubru
               
            
                  4
               
               
                  L-istokkijiet li kellhom il-bejjiegħa bl-ingrossa fl-aħħar tas-sena tat-tqegħid fis-suq (f'tunnellati) (3)
                      (4)
                  
               
               
                   
               
               
                  L-1 ta' Ottubru
               
            
         (1)  Din id-data tapplika biss għaż-żerriegħa bażika u ċertifikata.
      
         (2)  Il-figuri għall-kwantitajiet taż-żerriegħa aċċettati għaċ-ċertifikazzjoni.
      
         (3)  Il-figuri għall-kwantitajiet biex jirrelataw għall-ħtieġa taċ-ċertifikazzjoni.
      
         (4)  Is-sena ta' tqegħid fis-suq kif speċifikat fl-Artikolu 2 tar-Regolament tal-Kunsill (KE) Nru 1947/2005 (ĠU L 312, 29.11.2005, p. 3).